En as ya humidas Islas Feroe, Thorshavn ye especialment marcau per a boira. Lo clima ye atemperau y a cantidat anyal de precipitacions de cutio supera os 1000 mm, mientres que a temperatura puede aconseguir os 20 °C. Lo mes mas calido gosa estar agosto, quan a temperatura meya de l'aire gosa superar os 10 °C, mientres que o mes mas fredo ye chinero, quan a temperatura ronda os 0 u 1 °C. Manimenos, puede haber grans fluctuacions en as precipitacions d'un anyo a unatro. En 2011 a temperatura promeyo en Tórshavn estió de 6.7 °C, a ciudat tenió 1092 horas de sol, 40 días de cheladas, a temperatura mas freda se mesuró a -4.6 °C y a temperatura mas calida se mesuró a 18.2 °C. A temperatura mas freda medida en Thorshavn dende 1961 ye de -11,0 °C, mientres que a temperatura mas calida medida dende 1961 ye de 22 °C.